CELEX: 32018D1970
Language: el
Date: 2018-12-11 00:00:00
Title: Εκτελεστική απόφαση (ΕΕ) 2018/1970 της Επιτροπής, της 11ης Δεκεμβρίου 2018, για την τροποποίηση και την παράταση της εκτελεστικής απόφασης (ΕΕ) 2016/412 με την οποία εξουσιοδοτούνται τα κράτη μέλη να προβλέψουν προσωρινή παρέκκλιση από ορισμένες διατάξεις της οδηγίας 2000/29/ΕΚ του Συμβουλίου όσον αφορά την ξυλεία φράξου που κατάγεται από ή που έχει υποστεί επεξεργασία στον Καναδά [κοινοποιηθείσα υπό τον αριθμό C(2018) 8240]

13.12.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 316/19
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2018/1970 ΤΗΣ ΕΠΙΤΡΟΠΗΣ
         της 11ης Δεκεμβρίου 2018
         για την τροποποίηση και την παράταση της εκτελεστικής απόφασης (ΕΕ) 2016/412 με την οποία εξουσιοδοτούνται τα κράτη μέλη να προβλέψουν προσωρινή παρέκκλιση από ορισμένες διατάξεις της οδηγίας 2000/29/ΕΚ του Συμβουλίου όσον αφορά την ξυλεία φράξου που κατάγεται από ή που έχει υποστεί επεξεργασία στον Καναδά
         
            
               [κοινοποιηθείσα υπό τον αριθμό C(2018) 8240]
            
         
         H ΕΥΡΩΠΑΪΚΉ ΕΠΙΤΡΟΠΉ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την οδηγία 2000/29/ΕΚ του Συμβουλίου, της 8ης Μαΐου 2000, περί μέτρων κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (1), και ιδίως το άρθρο 15 παράγραφος 1 πρώτη περίπτωση,
         Εκτιμώντας τα ακόλουθα:
         
                     (1)
                  
                  
                     Η εκτελεστική απόφαση (ΕΕ) 2016/412 της Επιτροπής (2) επέτρεψε στα κράτη μέλη να προβλέψουν προσωρινή παρέκκλιση από το άρθρο 5 παράγραφος 1 της οδηγίας 2000/29/ΕΚ σε συνδυασμό με το παράρτημα IV μέρος Α κεφάλαιο I σημείο 2.3 της εν λόγω οδηγίας για ειδικές απαιτήσεις όσον αφορά την εισαγωγή στην Ένωση ξυλείας φράξου (Fraxinus L.) καταγωγής Καναδά.
                  
               
                     (2)
                  
                  
                     Η εκτελεστική απόφαση (ΕΕ) 2016/412, που παρατάθηκε με την εκτελεστική απόφαση (ΕΕ) 2017/2180 της Επιτροπής (3), λήγει στις 31 Δεκεμβρίου 2018. Με βάση την πείρα που αποκτήθηκε κατά την εφαρμογή της εκτελεστικής απόφασης (ΕΕ) 2016/412 και βάσει των πληροφοριών που συγκεντρώθηκαν κατά τη διάρκεια ελέγχου της Επιτροπής στον Καναδά τον Ιούνιο του 2018, κρίνεται σκόπιμο να συνεχιστεί η εφαρμογή των απαιτήσεων βάσει της παρούσας απόφασης.
                  
               
                     (3)
                  
                  
                     Ως εκ τούτου, η εκτελεστική απόφαση (ΕΕ) 2016/412 θα πρέπει να παραταθεί έως τις 30 Ιουνίου 2020, προκειμένου να επανεξεταστεί με βάση τις νέες επιστημονικές και τεχνικές εξελίξεις.
                  
               
                     (4)
                  
                  
                     Με βάση τις πληροφορίες που συγκεντρώθηκαν κατά τη διάρκεια ελέγχου της Επιτροπής στον Καναδά τον Ιούνιο του 2018, καθώς και τις πληροφορίες που παρασχέθηκαν από τον εθνικό οργανισμό φυτοπροστασίας του Καναδά, κρίνεται σκόπιμο να καθοριστούν ειδικοί όροι σχετικά με τον έλεγχο των αρχείων και τις διαδικασίες και την επισήμανση, τους ελέγχους πριν από την αποστολή και την παρακολούθηση σε εγκεκριμένα πριονιστήρια.
                  
               
                     (5)
                  
                  
                     Η εκτελεστική απόφαση (ΕΕ) 2016/412 θα πρέπει να τροποποιηθεί αναλόγως.
                  
               
                     (6)
                  
                  
                     Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Τροποποιήσεις της εκτελεστικής απόφασης (ΕΕ) 2016/412
            Η εκτελεστική απόφαση (ΕΕ) 2016/412 τροποποιείται ως εξής:
            
                        1)
                     
                     
                        Στο άρθρο 2 παράγραφος 2 το στοιχείο β) αντικαθίσταται από το ακόλουθο κείμενο:
                        
                                    «β)
                                 
                                 
                                    τον(τους) αριθμό(-ούς) δέσμης(-ών) που αντιστοιχεί(-ούν) σε κάθε συγκεκριμένη δέσμη που εξάγεται»
                                 
                              
                  
                        2)
                     
                     
                        Στο άρθρο 5, η ημερομηνία «31 Δεκεμβρίου 2018» αντικαθίσταται από την ημερομηνία «30 Ιουνίου 2020».
                     
                  
                        3)
                     
                     
                        Το παράρτημα τροποποιείται ως εξής:
                        
                                    α)
                                 
                                 
                                    Στο σημείο 2 στοιχείο γ), προστίθεται η ακόλουθη παράγραφος:
                                    «Σε περίπτωση που οι έλεγχοι αυτοί διενεργούνται από οργανισμό εγκεκριμένο από τη CFIA, η CFIA πρέπει να διεξάγει και εξαμηνιαίους ελέγχους των εργασιών αυτών. Οι εξαμηνιαίοι έλεγχοι πρέπει να περιλαμβάνουν την επαλήθευση των διαδικασιών και της τεκμηρίωσης του οργανισμού και ελέγχους σε εγκεκριμένες εγκαταστάσεις·»
                                 
                              
                                    β)
                                 
                                 
                                    Το σημείο 4 αντικαθίσταται από το ακόλουθο κείμενο:
                                    «Η συγκεκριμένη ξυλεία που προορίζεται για την Ένωση πρέπει να ελέγχεται πριν από την εξαγωγή από τη CFIA ή οργανισμό εγκεκριμένο από τη CFIA, ώστε να εξασφαλίζεται ότι πληρούνται οι απαιτήσεις που ορίζονται στα σημεία 1 και 3.»
                                 
                              
                  
         
            Άρθρο 2
            Αποδέκτες
            Η παρούσα απόφαση απευθύνεται στα κράτη μέλη.
         
         
            Βρυξέλλες, 11 Δεκεμβρίου 2018.
            
               
                  Για την Επιτροπή
               
               Vytenis ANDRIUKAITIS
               
                  Μέλος της Επιτροπής
               
            
         
         
            (1)  ΕΕ L 169 της 10.7.2000, σ. 1.
         
            (2)  Εκτελεστική απόφαση (ΕΕ) 2016/412 της Επιτροπής, της 17ης Μαρτίου 2016, με την οποία εξουσιοδοτούνται τα κράτη μέλη να προβλέψουν προσωρινή παρέκκλιση από ορισμένες διατάξεις της οδηγίας 2000/29/ΕΚ του Συμβουλίου όσον αφορά την ξυλεία φράξου που κατάγεται από ή που έχει υποστεί επεξεργασία στον Καναδά (ΕΕ L 74 της 19.3.2016, σ. 41).
         
            (3)  Εκτελεστική απόφαση (ΕΕ) 2017/2180 της Επιτροπής, της 16ης Νοεμβρίου 2017, για την παράταση της διάρκειας ισχύος της εκτελεστικής απόφασης (ΕΕ) 2016/412 με την οποία εξουσιοδοτούνται τα κράτη μέλη να προβλέψουν προσωρινή παρέκκλιση από ορισμένες διατάξεις της οδηγίας 2000/29/ΕΚ του Συμβουλίου όσον αφορά την ξυλεία φράξου που κατάγεται από ή που έχει υποστεί επεξεργασία στον Καναδά (ΕΕ L 307 της 23.11.2017, σ. 57)